CELEX: 32010R0516
Language: lt
Date: 2010-06-15 00:00:00
Title: 2010 m. birželio 15 d. Komisijos reglamentas (ES) Nr. 516/2010 dėl nuolatinio leidimo naudoti pašarų priedą  (Tekstas svarbus EEE)

16.6.2010   
            
            
               LT
            
            
               Europos Sąjungos oficialusis leidinys
            
            
               L 150/46
            
         KOMISIJOS REGLAMENTAS (ES) Nr. 516/2010
   2010 m. birželio 15 d.
   dėl nuolatinio leidimo naudoti pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį ir 9d straipsnio 1 dalį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (2), ypač į jo 25 straipsnį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo.
            
         
               (2)
            
            
               Reglamento (EB) Nr. 1831/2003 25 straipsnyje nustatytos pereinamojo laikotarpio priemonės, taikomos prašymams išduoti leidimą naudoti pašarų priedus, pateiktiems pagal Direktyvos 70/524/EEB nuostatas iki Reglamento (EB) Nr. 1831/2003 taikymo dienos.
            
         
               (3)
            
            
               Prašymas išduoti leidimą naudoti šio reglamento priede nurodytus pašarų priedus pateiktas iki Reglamento (EB) Nr. 1831/2003 taikymo dienos.
            
         
               (4)
            
            
               Pirminės pastabos dėl šio prašymo, kaip nurodyta Direktyvos 70/524/EEB 4 straipsnio 4 dalyje, perduotos Komisijai iki Reglamento (EB) Nr. 1831/2003 taikymo dienos. Todėl šis prašymas ir toliau turi būti nagrinėjamas pagal Direktyvos 70/524/EEB 4 straipsnį.
            
         
               (5)
            
            
               Fermentinį endo-1,3(4)-beta-gliukanazės, gautos iš Aspergillus aculeatus (CBS 589.94), endo-1,4-beta-gliukanazės, gautos iš Trichoderma longibrachiatum (CBS 592.94), alfa-amilazės, gautos iš Bacillus amyloliquefaciens (DSM 9553) ir endo-1,4-beta-ksilanazės, gautos iš Trichoderma viride (NIBH FERM BP 4842), preparatą buvo leista laikinai naudoti vištoms dedeklėms Komisijos reglamentu (EB) Nr. 1458/2005 (3). Šį preparatą neribotą laiką leista naudoti mėsiniams viščiukams Komisijos reglamentu (EB) Nr. 358/2005 (4), o mėsiniams kalakutams – Komisijos reglamentu (EB) Nr. 1284/2006 (5).
            
         
               (6)
            
            
               Buvo pateikta naujų duomenų, kuriais pagrindžiamas prašymas išduoti leidimą šį fermentinį preparatą naudoti neribotą laiką vištoms dedeklėms.
            
         
               (7)
            
            
               Iš vertinimo matyti, kad Direktyvos 70/524/EEB 3a straipsnyje nustatytos tokio leidimo išdavimo sąlygos yra įvykdytos. Todėl šį fermentinį preparatą, kaip nurodyta šio reglamento priede, turėtų būti leista naudoti neribotą laiką.
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Preparatą, priklausantį grupei „fermentai“, kaip nurodyta šio reglamento priede, leidžiama naudoti neribotą laiką kaip gyvūnų pašarų priedą minėtame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. birželio 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 270, 1970 12 14, p. 1.
   
      (2)  OL L 268, 2003 10 18, p. 29.
   
      (3)  OL L 233, 2005 9 9, p. 3.
   
      (4)  OL L 57, 2005 3 3, p. 3.
   
      (5)  OL L 235, 2006 8 30, p. 3.
   
      PRIEDAS
      
                  EC Nr.
               
               
                  Priedas
               
               
                  Cheminė formulė, aprašymas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai kilograme visaverčio pašaro
               
            
                  
                     Fermentai
                  
               
            
                  E 1621
               
               
                  Endo-1,3(4)-beta-gliukanazė
                  EC 3.2.1.6
                  Endo-1,4-beta-gliukanazė
                  EC 3.2.1.4
                  ALFA-amilazė
                  EC 3.2.1.1
                  Endo-1,4-beta-ksilanazė
                  EC 3.2.1.8
               
               
                  Preparatas iš:
                  
                               
                           
                           
                              endo-1,3(4)-beta-gliukanazės, gautos iš Aspergillus aculeatus
                              
                              (CBS 589.94),
                           
                        
                               
                           
                           
                              endo-1,4-beta-gliukanazės, gautos iš Trichoderma longibrachiatum
                              
                              (CBS 592.94),
                           
                        
                               
                           
                           
                              alfa-amilazės, gautos iš Bacillus amyloliquefaciens
                              
                              (DSM 9553) ir
                           
                        
                               
                           
                           
                              endo-1,4-beta-ksilanazės, gautos iš Trichoderma viride
                              
                              (NIBH FERM BP4842),
                              kurio mažiausias aktyvumas:
                              
                                           
                                       
                                       
                                          endo-1,3(4)-beta-gliukanazės 10 000 U (1)/g,
                                       
                                    
                                           
                                       
                                       
                                          endo-1,4-beta-gliukanazės 120 000 U (2)/g,
                                       
                                    
                                           
                                       
                                       
                                          alfa-amilazės – 400 U (3)/g,
                                       
                                    
                                           
                                       
                                       
                                          endo-1,4-beta-ksilanazės 210 000 U (4)/g.
                                       
                                    
                        
               
                  Vištos dedeklės
               
               
                  —
               
               
                  Endo-1,3(4)-beta-gliukanazė
                  500 U
               
               
                   
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Rekomenduojama dozė kilograme visaverčio pašaro:
                              
                                           
                                       
                                       
                                          endo-1,3(4)-beta-gliukanazės 500–1 500 U
                                       
                                    
                                           
                                       
                                       
                                          endo-1,4-beta-gliukanazės 6 000–18 000 U
                                       
                                    
                                           
                                       
                                       
                                          alfa-amilazės – 20–60 U
                                       
                                    
                                           
                                       
                                       
                                          endo-1,4-beta-ksilanazės 10 500–31 500 U
                                       
                                    
                        
                              3.
                           
                           
                              Naudoti kombinuotuosiuose pašaruose, kuriuose yra daug nekrakmolingų polisacharidų (ypač betagliukanų ir arabinoksilanų), pvz., kurių sudėtyje yra 30–50 % kviečių.
                           
                        
               
                  Neribotai
               
            
                  Endo-1,4-beta-gliukanazė
                  6 000 U
               
            
                  ALFA-amilazė
                  20 U
               
            
                  Endo-1,4-beta-ksilanazė
                  10 500 U
               
            
         (1)  1 U – fermento, kuris, esant pH 7,5 ir 30 °C, iš miežių beta-gliukano atpalaiduoja 0,0056 mikromolio redukuojančių angliavandenių (gliukozės ekvivalentai) per minutę, kiekis.
      
         (2)  1 U – fermento, kuris, esant pH 4,8 ir 50 °C, iš karboksimetilceliuliozės atpalaiduoja 0,0056 mikromolio redukuojančių angliavandenių (gliukozės ekvivalentai) per minutę, kiekis.
      
         (3)  1 U – fermento, kuris, esant pH 7,5 ir 37 °C, iš vandenyje netirpaus skersinio ryšio krakmolo polimero hidrolizuoja 1 mikromolį gliukozidinių ryšių per minutę, kiekis.
      
         (4)  1 U – fermento, kuris, esant pH 5,3 ir 50 °C, iš beržų ksilano atpalaiduoja 0,0067 mikromolio redukuojančių angliavandenių (ksilozės ekvivalentai) per minutę, kiekis.